Diari Oficial de la Generalitat Valenciana


Sumari del DOGV 9964, del 24-10-2024 (2024/11548)

EXTRACTE de la Resolució de 17 d'octubre de 2024, de la Direcció General, per la qual es convoquen per a l'exercici 2024 les subvencions destinades a la contractació de persones desocupades amb trastorn mental greu o problemes de salut mental greu per entitats locals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11375

CVE
:   IPYJ-A-8105-19365

Data del document
:   17-10-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació
    * universitat
    * integració dels discapacitats
    * ajuda pública
    * inserció professional
    * treballador amb discapacitat

BDNS (identif.): 790922.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/790922>).

*Primer. Persones beneficiàries i condicions*

En aplicació de l'article 8.3.a de l'orde de bases, i de conformitat amb l'informe proposta de la Direcció General de les Persones amb Discapacitat de 20 de maig de 2024, podran ser beneficiàries d'este programa les entitats locals de la Comunitat Valenciana que tenien actiu un SASEM el 31 de desembre de 2023 que contracten persones desocupades que figuren inscrites com a demandants d'ocupació en els espais Labora de la Generalitat, que tinguen diagnosticada una malaltia o trastorn mental greu o problemes de salut mental greu i, per este motiu, hagen sigut o estiguen sent ateses pel SASEM dependent de l'entitat local beneficiària. Les contractacions hauran de tindre una duració d'almenys nou mesos i realitzar-se sota la modalitat de contracte vinculat a programes d'activació per a l'ocupació.

*Segon. Objecte*

Esta convocatòria té per objecte la concessió de subvencions a entitats locals de la Comunitat Valenciana que disposen d'un SASEM actiu el 31 de desembre de 2023, perquè contracten persones desocupades amb trastorn mental greu o problemes de salut mental greu, amb la finalitat que incrementen la seua ocupabilitat mitjançant l'adquisició d'experiència laboral.

*Tercer. Bases reguladores*

Orde 13/2024, de 13 de juny, de la Conselleria d'Educació, Universitats i Ocupació, per la qual s'establixen les bases reguladores de les subvencions per a la contractació de persones desocupades per entitats locals de la Comunitat Valenciana. (DOGV de 18 de juny de 2024).

*Quart. Quantia*

1. Les subvencions es finançaran per un import global màxim d'1.100.000 euros, fons procedents del Servici Públic d'Ocupació Estatal.

2. L'import de la subvenció permetrà finançar almenys un contracte per cada SASEM actiu en cada entitat beneficiària. El cost estimat per cada contractació ascendix a 20.000 euros.

*Quint. Termini de presentació de sol·licituds*

El termini per a la presentació de sol·licituds serà de deu dies hàbils a comptar de l'endemà de la publicació d'este extracte en el *Diari Oficial de la Generalitat Valenciana*.

  

València, 17 d'octubre de 2024

Antonio Galvañ Diez

Director general